**Tartalomjegyzék**

**A Zalakaros Város Önkormányzata Képviselőtestülete 2019. március 13-i ülésén   
hozott határozatokról**

Hat. száma Tartalom

**Nyílt:**

71/2019 Zárt ülés elrendelése

72/2019 Polgármester beszámolója

73/2019 Zalakaros Településképi rendelet véleményezési szakaszában   
 beérkezett észrevételek megtárgyalása

74/2019 Zalakaros Településképi rendelet jóváhagyása

75/2019 Rendezési tervmódosítás indítása

76/2019 Településarculati Kézikönyv módosítása

77/2019 Óvodai jelentkezések időpontjának meghatározása

78/2019 Pályázati felhívás civil szervezeteknek

79/2019 2019. évi Közbeszerzési Terv megállapítása

80/2019 Domain, webtárhely és e-mail szolgáltatás ajánlati felhívása/bérelt  
 vonali internet szolgáltatás ajánlati felhívás/vezetékes telefon  
 szolgáltatás ajánlati felhívás

81/2019 2019. évi Város borának ármegállapítása

82/2019 Ingatlan értékbecslésre ajánlati felhívás kibocsátása (keretszerződés)

83/2019 Zalakaros, 057/11 hrsz-ú önkormányzati ingatlan haszonbérbeadása

84/2019 Temetőben megvalósítandó felújítások tervezésére ajánlati felhívás  
 kibocsátása

85/2019 Karos-Park Kft. könyvvizsgálójának megbízása

86/2019 A Fürdő Hotel fejlesztése projekt keretében honlap készítésre   
 vonatkozó ajánlattételi eljárás megindítása

87/2019 A Fürdő Hotel fejlesztése projekt keretében szállodai szoftver  
 készítésre vonatkozó ajánlattételi eljárás megindítása

**Zárt:**

88/2019 Karos-Park Kft. 2019. évi Üzleti Terve

89/2019 Zalakarosi Turisztikai Egyesület 2019. évi Üzleti Terve

90/2019 Zalakarosi Turisztikai Nonprofit Kft. 2019. évi Üzleti Terve

91/2019 Zalakaros 261/33; 261/39; 261/40; 262; 263 hrsz. alatti ingatlanok   
 rendezése a MENDAN Kft-vel

92/2019 A HUHR/1601/2.1.1/0011 azonosító számú, „Cyclo-Net” című projekt  
 keretében nemzetközi kerékpáros verseny szervezésére tárgyában  
 eredményhirdetés

93/2019 Kilátóra vonatkozó bérleti szerződés, valamint a Zalamerenye 0156/7   
 és 0156/9 hrsz-ú ingatlanokon elhelyezkedő „Parkerdő” területén   
 felmerülő feladatokról szóló együttműködési megállapodás  
 jóváhagyása

94/2019 Termáltó helyreállításával kapcsolatos döntések meghozatala

95/2019 Gyógyhelyfejlesztés új közbeszerzési eljárás előkészítése

96/2019 Háziorvosi-és fogorvosi feladatellátás-fogorvosi feladatellátással   
 kapcsolatos döntés meghozatala

97/2019 Háziorvosi- és fogorvosi feladatellátás-háziorvosi feladatellátással  
 kapcsolatos döntés meghozatala

**Interpelláció:**

**-**

**Képviselői kérdések, bejelentések:**

**-**

**Tájékoztató:**

**-**

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 71/2019. (III.13.) számú határozata:**

Zalakaros Város Önkormányzat Képviselőtestülete elrendeli a napirenden szereplő 22., 19-25. számú napirendi pontok, valamint a 26/3. valamint a 26/4. számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 72/2019. (III.13.) számú határozata:**

Zalakaros Város Önkormányzat Képviselőtestülete a polgármesteri beszámolót elfogadja az alábbi kiegészítéssel:

1./ Zalakaros Város Önkormányzat Képviselőtestülete nem kívánja az opcionálisan megjelölt Arany János utca útburkolat felújítását megrendelni.

2./ Zalakaros Város Önkormányzat Képviselőtestülete a 2019. évi költségvetés 7. melléklet I./B/2 Arany János utca felújítása fejlesztési célú céltartalékot a képviselőtestület 328/2018. (XII.13.) számú határozatának megfelelően a költségvetés általános tartalékába helyezi.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető,

Horváthné Juhász Barbara pénzügyi osztályvezető – tájékoztatásul a

költségvetés számára

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 73/2019. (III.13.) számú határozata:**

1./ Zalakaros Város Önkormányzata Képviselőtestülete a településképi rendelet véleményezési szakaszában lefolytatott partnerségi egyeztetés jegyzőkönyvét megismerte és elfogadja. A településképi rendeletbe javasolja beépíteni az alábbiakat:

* Bejelentési eljárással kell szobrot, emlékművet, köztéri műalkotást és építési reklámhálót kihelyezni, nem építőipari termék megjelenítés esetén.
* Egy adott útszakasz menetirány szerinti azonos oldalán ötven méteren belül további reklámhordozó nem helyezhető el. A tilalom nem vonatkozik a reklámközzétételre nem használt információs célú berendezésekre, funkcionális célú utcabútorokra, közérdekű reklámfelületre, továbbá az építési reklámhálóra.
* Reklámhordozó megvilágítása céljából kizárólag [80 lumen/Watt] mértéket meghaladó hatékonyságú, [statikus meleg fehér színű] fényforrások használhatók.
* A funkcionális célokat szolgáló utcabútorként létesített információs célú berendezés reklámközzétételre alkalmas felületének legfeljebb kétharmadán tehető közzé reklám.
* A más célú berendezés reklámcélra nem használható, kivéve a közterület fölé nyúló árnyékoló berendezés esetén, amelynek egész felülete hasznosítható reklámcélra.
* A településképileg kiemelt területen a közterületen elhelyezhető reklámhordozó, reklámhordozót tartó berendezés és cégér:

a)       a kioszk,

b)      az utasváró,

c)       a közművelődési célú hirdetőoszlop,

d)      az információs célú berendezés, kivéve A CityBoard,

e)       a más célú berendezés,

f)       a cégjelvény, a címtábla, a cégtábla, a megállító tábla.

* A településképileg kiemelt területen a közterületről látható magánterületen elhelyezhető reklámhordozó, reklámhordozót tartó berendezés és cégér:

a)       a közművelődési célú hirdetőoszlop,

b)      az információs célú berendezés, kivéve a CityLight, a CityBoard,

c)       a más célú berendezés,

d)      a cégjelvény, a címtábla, a cégtábla, a megállító tábla.

2./ Zalakaros Város Önkormányzata Képviselőtestülete a településképi rendelet (továbbiakban: TKR) véleményezési szakaszában beérkezett államigazgatási véleményező szervek véleményeit megismerte és az alábbiak szerint fogadja el:

A Nemzeti Média- és Hírközlési Hatóság és a Balaton-felvidéki Nemzeti Park Igazgatósága a TKR tervezettel kapcsolatban kifogást nem emelt.

Az állami főépítészi hatáskörében eljáró Zala Megyei Kormányhivatal a TKR tervezettel kapcsolatos ZAB/010/234-2/2018. sz. véleményében tett észrevételeket az alábbiak szerint javasolja a rendeletbe átvezetni:

* 1. pontjában kéri a TKR 6. § (10) bekezdéséből az „illetékes építési hatóságot” elhagyni.

A véleményt a képviselő-testület elfogadja, a rendelet tervezet javításra kerül.

* 2. pontjában kéri a TKR 7. § (4) d) pont előírását áthelyezni a településképi bejelentési eljárás részletes szabályaihoz.

A véleményt a képviselő-testület elfogadja, a rendelet tervezet javításra kerül.

* 3. pontjában kéri a településképi követelményeket (mind a területi, egyedi építészeti, reklámhordozókra, sajátos építményekre és egyéb berendezésekre tekintettel) a TAK-kal összhangban megállapítani. A TAK-ban nem szerepelnek szöveges építészeti ajánlások csak ábrák, így nem egyeztethető össze a TKR településképi követelményeivel. Szükség esetén a TAK módosítását is el kell végezni.

A véleményt a képviselő-testület elfogadja, ehhez szükséges a TAK módosítása, melyet a képviselő-testület ennek megfelelően elindít.

* 4. pontban kéri a TKR 14. § (1) bekezdésből – az épületek anyaghasználatára vonatkozó követelményeket a 14. § (2) bekezdésbe áthelyezni.

A véleményt a képviselő-testület elfogadja, a rendelet tervezet javításra kerül.

* 5. pontban a TKR 15. § nem releváns – mivel nincs a településen egyéb terület csak településképi szempontból meghatározó terület. Kéri az egyéb területek és a településképi szempontból meghatározó területek felülvizsgálatát.

A véleményt a képviselő-testület elfogadja a rendelet tervezet javításra kerül. A 15. § törlése javasolt. Az egyéb területek és a településképi szempontból meghatározó területek felülvizsgálata nem javasolja, elfogadja Zalakaros város közigazgatási területére - a szigorúbb követelményeket megállapító - településképi szempontból meghatározó terület meghatározást.

* 6. pontban kéri a TKR 18. § (5) bekezdés törlését. A reklámhordozók elhelyezésének díj nem településképi követelmény vagy érvényesítési eszköz, ezért nem szabályozható a TKR-ben.

A véleményt a képviselő-testület elfogadja, a rendelet tervezet javításra kerül.

* 7. pontban a TKR 20. § (1) b) pontjában az elírást javítását kéri.

A véleményt a képviselő-testület elfogadja, a rendelet tervezet javításra kerül.

* 8. pontban a TKR 22. § (1) a) pont elhagyását kéri, mivel az egyszerű bejelentéshez kötött építési tevékenységek nem tartoznak a bejelentési eljárás alá vonható építési tevékenységek közé.

A véleményt a képviselő-testület elfogadja a rendelet tervezet javításra kerül. A véleményezésre megküldött TKR 20. § (1) a) pontja már tartalmazza a településkép-védelmi tájékoztatás és szakmai konzultáció között az Étv. 33/A. §-a szerinti egyszerű bejelentéshez kötött építési tevékenységet.

* 9. pontban javasolja, hogy a TKR záró rendelkezései rendelkezzenek arról, hogy a helyi építési szabályzatból mely előírásokat kívánják hatályon kívül helyezni. A helyi építési szabályzat településképi követelményeit külön rendeletben is hatályon kívül lehet helyezni.

A véleményt a képviselő-testület elfogadja azzal, hogy külön rendeletben kéri a helyi építési szabályzat és vonatkozó rendeletek hatályon kívül helyezését.

3./ Zalakaros Város Önkormányzata Képviselőtestülete felkéri a Polgármestert, hogy gondoskodjon az elfogadott vélemények beépítéséről a településképi rendelet tervezetébe.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető (Berczeli Emília megbízott főépítész bevonásával)

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 74/2019. (III.13.) számú határozata:**

Zalakaros Város Önkormányzat Képviselőtestülete felkéri a polgármestert, hogy a jogszabályi előírásoknak megfelelően a településkép védelméről szóló önkormányzati rendeletet tegye közzé és az elfogadásról szóló jegyzőkönyvvel együtt küldje meg az érintett szerveknek.

Határidő: 2019. március 20.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető (Berczeli Emília megbízott főépítész bevonásával)

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 75/2019. (III.13.) számú határozata:**

Zalakaros Város Önkormányzat Képviselőtestülete felkéri a polgármestert, hogy az időközben beérkezett újabb kérelemmel együtt Zalakaros Településrendezési eszközeinek módosítására érkezett kérelmeket, javaslatokat az áprilisi soros ülésre terjessze be, azzal a kiegészítéssel, hogy meg kell vizsgálni, hogy az érintettekre, illetve az önkormányzatra a tervezési költségen felül milyen kötelezettséget rónak a tervezett változtatások.

Határidő: 2019. április 10.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető (Berczeli Emília megbízott főépítész bevonásával)

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 76/2019. (III.13.) számú határozata:**

1. Zalakaros Város Önkormányzat Képviselőtestülete az állami főépítészi hatáskörében eljáró Zala Megyei Kormányhivatal a településképi rendelet tervezettel kapcsolatos ZAB/010/234-2/2018. sz. véleményében tett észrevételek alapján szükséges a Településképi Arculati Kézikönyv felülvizsgálata és esetleges módosítása. A módosítást a Kr. szerint kell kezdeményezni és lefolytatni.

2. Zalakaros Város Önkormányzata Képviselőtestülete felkéri a Polgármestert, hogy a Településképi Arculati Kézikönyv módosításával kapcsolatban a szükséges intézkedést tegye meg.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető (Berczeli Emília megbízott főépítész bevonásával)

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 77/2019. (III.13.) számú határozata:**

1./ Zalakaros Város Önkormányzat Képviselőtestülete az óvodai jelentkezések időpontját az alábbiak szerint határozza meg:

2019. április 24-25. 8,00-12,00 óra valamint 15,00 -17,00 óra között

2. / Zalakaros Város Önkormányzat Képviselőtestülete felhatalmazza a polgármestert, hogy az óvodai beiratkozásról szóló közleményt az önkormányzat honlapján jelenítse meg, illetve kezdeményezze a Zalakarosi Óvoda és Bölcsőde intézményvezetőjénél, hogy a közlemény az intézmény honlapján is megjelenjen. Egyben felkéri a Zalakarosi Óvoda és Bölcsőde vezetőjét, hogy a bölcsődei beiratkozás, igényfelmérés is ebben az időpontban legyen.

Határidő: 2019. március 22.

Felelős: Novák Ferenc polgármester

Operatív felelős: Torma László aljegyző

Szenyéri Lászlóné Zalakarosi Óvoda és Bölcsőde intézményvezető-

helyettese

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 78/2019. (III.13.) számú határozata:**

1. **Zalakaros Város Önkormányzat Képviselőtestülete** az államháztartáson kívüli forrás átadásáról és átvételéről szóló 15/2014. (VI.21.) önkormányzati rendelete 2. §. ba.) bekezdése alapján **pályázati eljárást hirdet a nonprofit szervezetek részére az alábbi célokra:**

a) szervezetek közhasznú tevékenységének támogatása;

b) szervezeteket érintő évfordulók, fesztiválok, hazai és határon túli rendezvények támogatása;

c) a szervezetek pályázati önrészének támogatása;

d) egyéb, a költségvetési rendeletben meghatározott várospolitikai célok érdekében végzett tevékenység támogatása,

e) turisztikai, idegenforgalmi célok támogatása.

f) testvérvárosi kapcsolatok támogatása.

g) Közbiztonság, bűnmegelőzés támogatása

h) Egyházi, vallási célok támogatása

i) Alapfokú közoktatási tevékenység segítése

j) Közművelődési tevékenység támogatása

k) Szociális, karitatív célú felhasználás

l) Zalakaros és kistérségben élő gyermekek táboroztatása

m) Borturizmus népszerűsítése

n) Zalakarost népszerűsítő kiadványok, prospektusok,

o) Egészségügyi szolgáltatáshoz kapcsolódó tevékenységek, prevenció, (pl. Véradások, szűrővizsgálatok megszervezésére, lebonyolítására)

p) Idegenforgalmi szempontból jelentős a településen megvalósuló sport, kulturális rendezvény

r) Nemzetközi kapcsolatok céljára

s) Települési sportfeladatok céljára

sa/ versenysport, utánpótlás nevelés működési támogatása,

sb/ eredményességi támogatás, ha a sport támogatására fordított összeg erre lehetőséget ad,

sc/ diáksport támogatása,

sd/ rendezvény-támogatás,

se/ előre nem tervezett sportesemények támogatása, ha a sport támogatására fordított összeg erre lehetőséget ad,

sf/ sportlétesítmények üzemeltetésének támogatása,

sg/ sportlétesítmények felújításának, fejlesztésének támogatása,

sh/ új sportlétesítmények építésének támogatása, ha a sport támogatására fordított összeg erre lehetőséget ad.

Nem támogathatók a nonprofit szervezetek azon tevékenységei, amelyek támogatását törvény vagy más jogszabály tiltja.

A támogatott a kapott támogatási összeget kizárólag a támogatási megállapodásban megjelölt célokra fordíthatja, és más szervezet részére támogatásként tovább nem adhatja. Ez alól kivételt képez, amennyiben a támogatási szerződés[[1]](#footnote-1) a képviselőtestület döntése alapján erről kifejezetten rendelkezik.

1. A pályázaton részt vehetnek a szabályzat hatálya alá tartozó azon társadalmi szervezetek – alapítványok, egyesületek stb. – (kivéve a pártok, tömegmozgalmak, a munkaadói és munkavállalói érdekképviseleti szervezetek, valamint a biztosító egyesületek), amelyeket a bíróság a pályázati kiírás időpontjáig nyilvántartásba vett és az alapító okiratuknak/alapszabályuknak megfelelő tevékenységüket Zalakaroson ténylegesen folytatják vagy tevékenységüket Zalakaros városának, az államháztartáson kívüli forrás átadásáról és átvételéről szóló 15/2014. (VI.21.) önkormányzati rendelete 2. §. ba.) pontjában nevesített céljaival összhangban fejtik ki.
2. A **pályázat benyújtásának határideje: 2019. április 2.**
3. A pályázat benyújtásának címzettje: Novák Ferenc Zalakaros Város Polgármestere, 8749 Zalakaros, Gyógyfürdő tér 1.
4. A pályázat benyújtásának módja: ajánlott postai küldemény, vagy személyesen.
5. A pályázat elbírálásának rendje: a beérkezett pályázatokról a Képviselőtestület dönt, legkésőbb a benyújtási határidő lejártát követő soros testületi ülésen, azaz legkésőbb 2019. április 30-ig.
6. A döntést követően a pályázók írásbeli tájékoztatást kapnak a Képviselőtestület döntéséről. A pályázati támogatások felhasználásának és a beszámolás, elszámolás rendjének alapvető szabályait, valamint a benyújtandó pályázati dokumentáció tartalmát és a pályázat feltételeit részletesen jelen pályázati felhívás mellékletét képező Adatlap tartalmazza.
7. Felhívjuk a pályázók figyelmét, hogy az önkormányzat által nyújtott támogatás kedvezményezettjeinek neve, valamint a támogatási összeg Zalakaros város hivatalos internetes honlapján [www.zalakaros.hu](http://www.zalakaros.hu) valamint a közpénzek átláthatóságáról szóló jogszabálynak eleget téve a [www.kozpenzpalyazat.gov.hu](http://www.kozpenzpalyazat.gov.hu) honlapon közzétételre kerül.

Határidő: azonnal

2019. április 30. (döntés)

Felelős: Novák Ferenc, polgármester

Operatív felelős: dr. Szentgyörgyvölgyi Eszter jogi referens

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 79/2019. (III.13.) számú határozata:**

1/ Zalakaros Város Önkormányzat Képviselőtestülete a 2019 évi Közbeszerzési Tervet az előterjesztésnek megfelelően elfogadja.

2/ Zalakaros Város Önkormányzat Képviselőtestülete felkéri a Zalakarosi Közös Önkormányzati Hivatalt a 2019 évi közbeszerzési terv város honlapján való megjelenítésére.

Határidő: 2019. március 16.

Felelős: Novák Ferenc polgármester

Operatív felelős: Tóth Enikő projektmenedzser

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 80/2019. (III.13.) számú határozata:**

**I.**

Zalakaros Város Önkormányzat Képviselőtestülete

1. Zalakaros Város Önkormányzata részére domain, tárhely és e-mail szolgáltatás biztosítása, valamint Bérelt vonali internet szolgáltatás biztosítása szolgáltatás biztosítása feladatainak ellátására, előfizetési vállalkozási szerződés keretében ajánlati felhívást bocsájt ki.
2. felhatalmazza a polgármestert az ajánlati felhívás aláírására és kibocsátására.
3. felkéri a jegyzőt, hogy gondoskodjon az ajánlati felhívások határidőben történő

kibocsájtásáról és a beérkezett ajánlatokat terjessze a képviselőtestület elé elbírálás céljából.

Határidő: azonnal

Felelős: Novák Ferenc polgármester

Operatív felelős: Dr. Szentgyörgyvölgyi Eszter, jogi referens

**II.**

1./ Zalakaros Város Önkormányzat Képviselőtestülete felkéri a polgármestert, hogy a zalakaros.hu végződésű e-mail címek szabályzatát a I. pontokban foglalt ajánlati felhívás elbírálásával egyidejűleg terjessze a képviselőtestület elé.

2./ Zalakaros Város Önkormányzat Képviselőtestülete felkéri a polgármestert, hogy a nem élő, zalakaros.hu végződésű e-mail címek megszüntetéséről gondoskodjon.

Határidő: 2019. április 4. – 1. pont tekintetében

2019. március 23. – 2. pont tekintetében

Felelős: Novák Ferenc polgármester

Operatív felelős: Dr. Szentgyörgyvölgyi Eszter, jogi referens

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 81/2019. (III.13.) számú határozata:**

Zalakaros Város Önkormányzat Képviselőtestülete egyetért és elfogadja a határozatban javasolt 2019-es Város fehérbor illetve vörösbor palack árakat az alábbiak szerint:

1. Zalakaros Város Önkormányzat Képviselőtestülete a 2019-es évben Zalakaros Város vörösbor és fehérbor megvásárlási árát egységesen bruttó 1.270 Ft/0,75 üveg áron határozza meg.
2. A Zalakarosi Közösségi Ház és Könyvtár 2019-es költségvetésben a város bora megvásárlására (+reprezentációs adó) és a boros címkék nyomtatására összesen bruttó 1.200.150 Ft áll rendelkezésre.

Határidő: 2019. március 30.

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár igazgató

Horváthné Juhász Barbara pénzügyi osztályvezető

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 82/2019. (III.13.) számú határozata:**

1./ Zalakaros Város Önkormányzat Képviselőtestülete egyetért azzal, hogy Zalakaros Város Önkormányzata, mint ajánlat kérő (8749 Zalakaros, Gyógyfürdő tér 1.) ajánlattételi eljárást folytasson le Zalakaros Város Önkormányzatának ingatlan értékbecslési feladataira vonatkozóan.

2./ Zalakaros Város Önkormányzat Képviselőtestülete felhatalmazza a Polgármestert az 2. sz. melléklet szerinti ajánlatételi felhívás aláírására, és az alábbi ajánlattevők részére való megküldésére:

Imre Béla

8800 Nagykanizsa, Bocskai u. 6/c.

Millei János

8800 Nagykanizsa, Sugár u. 20-1.

Sztár-Páros Ingatlanközvetítő és Kulturális Szolgáltató Kft.  
8800 Nagykanizsa, Eötvös tér 20.  
[info@sztar-ingatlan.hu](mailto:info@sztar-ingatlan.hu)

3. Zalakaros Város Önkormányzat Képviselőtestülete felkéri a Hivatalt, hogy a beérkezett ajánlatokat terjessze a Képviselőtestület elé a felbecsülni szándékozott ingatlanok listájával együtt.

Határidő: azonnal

Felelős: Novák Ferenc polgármester

Operatív felelős: Bognár Ottó Péter településüzemeltetési-és katasztrófavédelmi referens

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 83/2019. (III.13.) számú határozata:**

Zalakaros Város Önkormányzat Képviselőtestülete szívességi földhasználóként kijelöli a Karos- Park Kft-t azon ingatlanok vonatkozásában, ahol ez megtehető, a Karos- Park Kft-nek be kell jelentenie a földhasználatot a földhivatalnál, illetve be kell jelentkeznie a falugazdásznál a területalapú támogatás igénylése miatt.

Határidő: azonnal

Felelős: Novák Ferenc polgármester

Operatív felelős: Biczó Tamás Karos- Park Kft. ügyvezetője

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 84/2019. (III.13.) számú határozata:**

Képviselőtestület:

1./ Zalakaros Város Önkormányzat Képviselőtestülete egyetért azzal, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő ajánlattételi eljárást folytat le a Temetőben megvalósítandó felújításokhoz szükséges környezetrendezési tervdokumentáció elkészítésére.

2./ Zalakaros Város Önkormányzat Képviselőtestülete felhatalmazza a Polgármestert az 1. sz. melléklet szerinti ajánlatételi felhívás aláírására, és az alábbi ajánlattevők részére való megküldésére:

Veszprémi Tájépítész Műhely 8412 Veszprém, Pásztor u. 9.

Astrantia Kft. 2100 Gödöllő, Radnóti M. u. 2.

Garden Force Kft. 8372 Cserszegtomaj, Barát u. 176.

3./ Zalakaros Város Önkormányzat Képviselőtestülete a pénzügyi fedezetet a 2019. évi költségvetésében e célra elkülönített költségek terhére biztosítja.

4./ Zalakaros Város Önkormányzat Képviselőtestülete felkéri a Hivatalt, hogy a beérkezett ajánlatokat terjessze a Képviselőtestület elé.

Határidő: azonnal

Felelős: Novák Ferenc polgármester

Operatív felelős: Bognár Ottó Péter településüzemeltetési-és katasztrófavédelmi referens

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 85/2019. (III.13.) számú határozata:**

1./ Zalakaros Város Önkormányzat Képviselőtestülete a Karos- Park Kft. könyvvizsgálói feladataival Szíjártóné Gorza Klára Zalaegerszeg, Stadion u. 8. szám alatti lakost bízza meg 2019. június 1. napjától - 2022. május 31. napjáig. Díjazását 65.000, - Ft/hó + Áfa összegben állapítja meg.

Határidő: 2019. március 30.

Felelős: Novák Ferenc polgármester

Operatív felelős: Biczó Tamás Karos- Park Kft ügyvezetője

Bodor Johanna – Karos- Park Kft ügyvezetőjének értesítése

Horváthné Juhász Barbara pénzügyi osztályvezető - tájékoztatásul

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 86/2019. (III.13.) számú határozata:**

1./ Zalakaros Város Önkormányzat Képviselőtestülete egyetért azzal, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő ajánlattételi eljárást folytat le a „Fürdő Hotel fejlesztése Zalakaros és a Balaton régió fejlődésének szolgálatában” TFC-1-1-2-2018-2018-00004 azonosító számú projekt keretében a honlap készítés feladat ellátására.

2./ Zalakaros Város Önkormányzat Képviselőtestülete felhatalmazza a Polgármestert az 1. sz. melléklet szerinti ajánlatételi felhívás aláírására, és az alábbi ajánlattevők részére való megküldésére:

név: InWeb-Solutions Informatikai Szolgáltató Kft.

székhely: 8200 Veszprém, Almádi u. 3. fsz. 3.

e-mail: info@inweb.hu

név: Horizont Informatika Kft.

székhely: 4034 Debrecen, Repce u. 3.

e-mail: [info@h-i.hu](mailto:info@h-i.hu)

név: Morgens Design Kft.

székhely: 8800 Nagykanizsa, Csányi László u. 2.

e-mail: sales@morgensdesign.hu

3./ Zalakaros Város Önkormányzat Képviselőtestülete a pénzügyi fedezetet a „Fürdő Hotel fejlesztése Zalakaros és a Balaton régió fejlődésének szolgálatában” TFC-1-1-2-2018-2018-00004 azonosító számú pályázata terhére biztosítja.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 87/2019. (III.13.) számú határozata:**

1./ Zalakaros Város Önkormányzat Képviselőtestülete egyetért azzal, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő ajánlattételi eljárást folytat le a „Fürdő Hotel fejlesztése Zalakaros és a Balaton régió fejlődésének szolgálatában” TFC-1-1-2-2018-2018-00004 azonosító számú projekt keretében a szállodai szoftver készítés feladat ellátására.

2./ Zalakaros Város Önkormányzat Képviselőtestülete felhatalmazza a Polgármestert az 1. sz. melléklet szerinti ajánlatételi felhívás aláírására, és az alábbi ajánlattevők részére való megküldésére:

név: D.N.C Kft.

székhely: 1131 Budapest, Keszkenő u. 4.

e-mail: istvan.soos@dnc-itservices.hu

név: Modulex Bt.

székhely: 1165 Budapest, Farkasfog u. 35.

e-mail: [lorinczistvan@upcmail.hu](mailto:lorinczistvan@upcmail.hu)

név: Hostware Kft.

székhely: 1149 Budapest, Róna u. 120.

e-mail: csernik@hostwareservice.hu

3./ Zalakaros Város Önkormányzat Képviselőtestülete a pénzügyi fedezetet a „Fürdő Hotel fejlesztése Zalakaros és a Balaton régió fejlődésének szolgálatában” TFC-1-1-2-2018-2018-00004 azonosító számú pályázata terhére biztosítja.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 88/2019. (III.13.) számú határozata:**

1./ Zalakaros Város Önkormányzat Képviselőtestülete a KAROS-PARK Kft. 2019. évi üzleti tervét az előterjesztésnek megfelelően 177 e Ft adózás előtti nyereséggel jóváhagyja. Az Üzleti Tervben szereplő közszolgáltatási szerződésből eredő önkormányzati megrendelés összege 137.431.000 Ft + áfa, azaz bruttó 174.537.370 Ft, valamint tartalmazza az üzleti terv általános működési támogatásként a közmunka programmal kapcsolatos feladatok ellátása és a munkaügyi központhoz benyújtott pályázat önrészének finanszírozására nyújtandó 22.069.000 Ft forrást, a képviselőtestület 24/2019. (II.07.) számú határozata és az önkormányzat 2019. évi költségvetéséről szóló rendeletben foglaltaknak megfelelően.

2./ Zalakaros Város Önkormányzat Képviselőtestülete a KAROS-PARK Kft. 2019. évi tervezett gépfejlesztési koncepcióját (nagynyomású melegvizes mosó 430 e Ft + ÁFA és utánfutó 750 e Ft + ÁFA) 1180 e Ft + ÁFA összegben jóváhagyja, melynek fedezetét a KAROS-PARK Kft. elszámolt amortizáció terhére biztosítja.

3./ Zalakaros Város Önkormányzat Képviselőtestülete a KAROS-PARK Kft. részére időarányosan a 2019. március 1. és 2019. december 31. közötti időszakra 7943 e Ft működési célú támogatást biztosít a közmunka programhoz kapcsolódó hatósági szerződés alapján a 40 %-os önerőhöz 7624 e Ft, illetve a 319 e Ft szakképzési hozzájárulás finanszírozásához. A támogatás fedezetét az Önkormányzat 2019. évi költségvetésének általános tartaléka terhére biztosítja.

4./ Zalakaros Város Önkormányzat Képviselőtestülete felhatalmazza a polgármestert, a határozat 1./ és 3./ pontjában nevesített támogatást magában foglaló támogatási szerződés aláírására.

5./ Zalakaros Város Önkormányzat Képviselőtestülete a Karos- Park Kft ügyvezetőjének díjazását 2019. január 1-jétől visszamenőleg 514.000 Ft/hó összegben határozza meg.

Határidő: azonnal

Felelős: Novák Ferenc polgármester

Operatív felelős: Biczó Tamás Karos- Park Kft. ügyvezető

Horváthné Juhász Barbara pénzügyi osztályvezető – tájékoztatásul a

költségvetés számára

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 89/2019. (III.13.) számú határozata:**

1./ Zalakaros Város Önkormányzat Képviselőtestülete a Zalakarosi Turisztikai Egyesület 2019. évi üzleti tervét az előterjesztésnek megfelelően tudomásul veszi.

2./ Zalakaros Város Önkormányzat Képviselőtestülete a Zalakarosi Turisztikai Egyesület működéséhez 2019. évben 18 550 000 e Ft támogatást biztosít bér és-járulék, valamint egyéb működési költségekre.

3./ a Zalakarosi Turisztikai Egyesület a kapott támogatási összeget kizárólag a határozat 2. pontjában megjelölt célokra fordíthatja és más szervezet részére támogatásként tovább nem adhatja.

4./ Zalakaros Város Önkormányzat Képviselőtestülete felhatalmazza a polgármestert az előterjesztéssel megegyező tartalmú támogatási szerződés aláírására.

Határidő: azonnal

Felelős: Novák Ferenc polgármester

Operatív felelős: Cziráki László Zalakarosi Turisztikai Egyesület elnöke

Dr. Szentgyörgyvölgyi Eszter jogi referens – támogatási szerződés

elkészítése

Horváthné Juhász Barbara pénzügyi osztályvezető – tájékoztatásul a

költségvetés számára

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 90/2019. (III.13.) számú határozata:**

1./ Zalakaros Város Önkormányzat Képviselőtestülete javasolja a Zalakarosi Turisztikai Nonprofit Kft. taggyűlése részére a Zalakarosi Turisztikai Nonprofit Kft. 2019. évi üzleti tervének 87 165 e Ft bevétellel –ebből 61 200 e Ft önkormányzati támogatás- 86 882 e Ft kiadással, 240 e Ft üzemi (üzleti) tevékenység eredménnyel történő jóváhagyását.

2./ Zalakaros Város Önkormányzat Képviselőtestülete a Zalakarosi Turisztikai Nonprofit Kft. működéséhez 2019. évben 61 200 e Ft támogatást biztosít, melyet az üzleti tervében rögzített céljaira használhatja fel, elsődlegesen bér- és járulék, marketing, rendezvény, valamint működési költségekre.

3./ a Zalakarosi Turisztikai Nonprofit Kft. a kapott támogatási összeget kizárólag a határozat 2. pontjában megjelölt célokra fordíthatja, más szervezet részére támogatásként tovább nem adhatja.

4./ Zalakaros Város Önkormányzat Képviselőtestülete felhatalmazza a polgármestert az előterjesztéssel megegyező tartalmú támogatási szerződés aláírására.

5./ Zalakaros Város Önkormányzat Képviselőtestülete felhatalmazza az Alpolgármestert, hogy a határozat 1./ pontjában foglaltakat a kft. taggyűlésén képviselje.

Határidő: azonnal

Felelős: Novák Ferenc polgármester

Czirákiné Pakulár Judit alpolgármester

Operatív felelős: Kovács Szabolcs Zalakarosi Turisztikai Nonprofit Kft. ügyvezetője

Dr. Szentgyörgyvölgyi Eszter jogi referens – támogatási szerződés

elkészítése

Horváthné Juhász Barbara pénzügyi osztályvezető – tájékoztatásul a

költségvetés számára

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 91/2019. (III.13.) számú határozata:**

A Képviselőtestület

1./MenDan Kft kérelme alapjánjóváhagyja a MenDAN Kft., Zalakaros Város Önkormányzata és a Primont-Hotel Kft. közötti területcserére és parkoló használatra vonatkozó együttműködési megállapodást továbbá az azt megalapozó Zalakaros Város Önkormányzata és a Primont-Hotel Kft. közötti Ingatlan telek-határrendezési, csere és adásvételi szerződéssel együtt az előterjesztés melléklete szerint.

2./ felhatalmazza a polgármestert az együttműködési megállapodás, illetve az Ingatlan telek-határrendezési, csere és adásvételi szerződés aláírására.

3./ felkéri a kérelmezőt, hogy az általa felkért ügyvéd útján gondoskodjon a szerződéseknek az ingatlan-nyilvántartásba történő bejegyzéséről.

4./felkéri a Primon-Hotel Kft-t, hogy a parkoló használatra vonatkozó megállapodásban foglaltaknak legkésőbb az aláírást követő 60. napig tegyen eleget.

5./ felhatalmazza a polgármestert, hogy a parkoló zavartalan közlekedésének biztosítása érdekében a szükséges munkákat rendelje meg és gondoskodjon azok megvalósításáról az illetékes hatóságokkal történt egyeztetés szerint.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 92/2019. (III.13.) számú határozata:**

Képviselőtestület:

1. Zalakaros Város Önkormányzat Képviselőtestülete Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által a HUHR/1601/2.1.1/0011 azonosító számú, „Cyclo-Net” című projekt keretében nemzetközi kerékpáros verseny szervezésére tárgyú ajánlattételi eljárásban a Vuelta Kft., 1104 Budapest, Bodza utca 31/a., a Teker Sportiroda Kft. 8315 Gyenesdiás, Toldi u. 13., a „Mocorgók” az egészségért és a Környezetért Egyesület, 8960 Lenti, Kossuth út 71. által benyújtott ajánlatokat érvényesnek nyilvánítja.

2./ Zalakaros Város Önkormányzat Képviselőtestülete nyertes ajánlattevőként Teker Sportiroda Kft.-t (8315 Gyenesdiás, Toldi u. 13.) hirdeti ki bruttó 5.850.000 Ft ajánlati árral.

3./ Zalakaros Város Önkormányzat Képviselőtestülete felhatalmazza a Polgármestert a megbízási szerződés megkötésére.

4./ Zalakaros Város Önkormányzat Képviselőtestülete a pénzügyi fedezetet bruttó 5.850.000 Ft összegben a HUHR/1601/2.1.1/0011 azonosító számú, „Cyclo-Net” című pályázata terhére biztosítja.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

Horváthné Juhász Barbara pénzügyi osztályvezető – tájékoztatásul a

költségvetés számára

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 93/2019. (III.13.) számú határozata:**

1./ Zalakaros Város Önkormányzat Képviselőtestülete jóváhagyja az önkormányzat és a Zalaerdő Erdészeti Zártkörűen Működő Részvénytársaság (székhely: 8800 Nagykanizsa, Múzeum tér 6., adószám: 11345178-2-20 cégjegyzékszám: 20-10-040073, bankszámlaszám: Kereskedelmi és Hitelbank Zrt. 10404900-49012136-00000000, képviseli: Rosta Gyula vezérigazgató) között kötendő az előterjesztés mellékletét képező Zalamerenye külterület 0156/6. hrsz. alatt nyilvántartott ingatlan tekintetében az „Erdészkilátó” megnevezésű építményre vonatkozó szolgáltatási szerződést. A szerződő felek szolgáltatási díjként a szerződés időtartamára vonatkozóan 500.000, - Ft + ÁFA, azaz ötszázezer forint + ÁFA összegben állapodnak meg, melynek fedezetét a képviselőtestület az önkormányzat 2019. évi költségvetésének általános tartaléka terhére biztosítja.

2./ Zalakaros Város Önkormányzat Képviselőtestülete felkéri a polgármestert, hogy a „Parkerdő” területén felmerülő feladatokat, és azok megosztását tartalmazó együttműködési megállapodást a leltár kiegészítéssel, valamint a használat és a kötelezettség pontos elkülönítésével a következő soros ülésre terjessze be a képviselőtestület elé.

3./ Zalakaros Város Önkormányzat Képviselőtestülete felhatalmazza a Polgármestert a szolgáltatási szerződés aláírására.

Határidő: azonnal

2019. április 10.

Felelős: Novák Ferenc polgármester

Operatív felelős: Dr. Szentgyörgyvölgyi Eszter jogi referens

Horváthné Juhász Barbara pénzügyi osztályvezető – tájékoztatásul a

költségvetés számára

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 94/2019. (III.13.) számú határozata:**

1./ Zalakaros Város Képviselőtestülete a Zalakarosi Termáltónál történt műszaki problémák kialakulásában felelősséggel nem rendelkezik, de a tó eredeti állapotának helyreállítása érdekében elsődlegesnek tekinti, - mint a város turisztikai attrakciójának – annak mielőbbi helyreállítását a beruházás részvevőivel elsősorban tárgyalások útján történő megállapodások megkötését a felmerült költségek viselése kapcsán

2./ Zalakaros Város Képviselőtestülete az 1./ pontban meghatározott cél érdekében az alábbiak döntéseket hozza:

2.1./ Zalakaros Város Önkormányzat Képviselőtestülete tudomásul veszi a Gránit Zrt. vezérigazgatójának döntése alapján a termáltó helyreállításához szükséges, „Zalakaros, Gránit Gyógyfürdő – túlfolyóvezeték (DN800, DN500) kiváltása” tárgyú közbeszerzési eljárás eredményeként legjobb ajánlatot tevő Szabadics Zrt-vel való szerződés kötését 69 308 183,- Ft + Áfa összegben.

2.2./ a költségek viselése érdekében lefolytatott tárgyalások eredményeként a megbízott ügyvéd javaslatára előterjesztett - a Szabadics Kft, a Szabadics Zrt, a Gránit Zrt és az Önkormányzat közötti - megállapodást elfogadja és felhatalmazza a polgármestert annak aláírására.

2.3./ a helyreállítási költségek viselését a Gránit Zrt előlegezi meg. A beruházás megvalósítását követően a Gránit Zrt. és Zalakaros Város Önkormányzata megállapodást köt a költségek viseléséről figyelemmel a Kostruma Kft-vel történő megállapodásra. Ennek érdekében a polgármestert és Dr. Bakonyi István megbízott ügyvédet a Konstruma Kft. Tervező Irodával a költségviselés érdekében további tárgyalás folytatására kéri fel, az egyesség megkötéséhez a polgármester felhatalmazást kap.

2.4./ felhatalmazza a polgármestert, hogy a 2.3./ pont alatt meghatározott szervezetek közötti költségviselésre vonatkozó megállapodást a megbízott ügyvéddel készítesse elő és legkésőbb a következő soros képviselőtestületi ülésre kerüljön beterjesztésre.

Határidő: 2.2./ pont vonatkozásában 2019.április 10.

2.3./-2.4./ pont vonatkozásában 2019. április 20.

Felelős: Novák Ferenc polgármester

Operatív felelős: Dr. Bakonyi István ügyvéd

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 95/2019. (III.13.) számú határozata:**

1./ Zalakaros Város Önkormányzat Képviselőtestülete a Gyógyhelyfejlesztési pályázat nyílt, tárgyalásos közbeszerzési eljárásban történő kiírására vonatkozó 52/2019. (II.07.) számú önkormányzati határozatát hatályon kívül helyezi.

2./ Zalakaros Város Önkormányzat Képviselőtestülete határozatban rögzíti, „Zalakaros gyógyhely komplex turisztikai fejlesztése” című GINOP-7.1.9-17-2017-00004 azonosító számú projektje építési kivitelezési munkáira vonatkozóan új, a Kbt. 112. § (1) bekezdés b) pontja szerinti, hirdetménnyel induló feltételes nyílt közbeszerzési eljárását készít elő, a projekt tárgyában 2018-ban megindított, 2019. január 25-én eredménytelenül lezárt nyílt közbeszerzési eljárás műszaki tartalmának az alábbi tételek opciós tételként történő szerepeltetésével.

Opciós tételek:

1. Új téren a 8 cm-es térburkolat: a 2623 m2 8 cm vastagságú burkolatból 366 m2
2. Új téren a 6 cm-es térburkolat: a 3960 m2 6 cm vastagságú burkolatból 1823 m2
3. Hidak az Arborétumban
4. Sétány az Arborétumban 50 m hosszban
5. SUD (szikkasztó)
6. Borházak: 2 db ikerborház
7. Növénytelepítés

3./ A opciós tételek módosítására a Polgármester jogosult 3 munkanapon belül.

4./ Zalakaros Város Önkormányzat Képviselőtestülete úgy határoz, a feltételes közbeszerzési eljárás kiírására csak a Magyar Turisztikai Ügynökség egyetértő nyilatkozatának megléte esetén kerülhet sor.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 96/2019. (III.13.) számú határozata:**

1./ Zalakaros Város Önkormányzat Képviselőtestülete a fogorvosi praxis megvásárlásához 4 000 000 Ft támogatást kíván biztosítani.

2./ Zalakaros Város Önkormányzat Képviselőtestülete felkéri a polgármestert, hogy a fogorvosi praxis iránt érdeklődőket tájékoztassa a képviselőtestület döntéséről.

3./ Zalakaros Város Önkormányzat Képviselőtestülete felkéri a polgármestert, hogy Galambok, Pat, Sand, Miháld, Zalaújlak és Zalaszentjakab községek polgármestereinek a fogorvosi praxis jövőjéről adjon tájékoztatást az érintett önkormányzatoknak és folytasson tárgyalásokat a fogorvosi praxisjog megvásárlásához biztosított önkormányzati támogatás finanszírozásának megosztásáról.

4./ Zalakaros Város Önkormányzat Képviselőtestülete a zalakarosi mentőállomás megtartását kiemelkedően fontosnak tartja a körzet egészségügyi ellátásának szempontjából, így ideiglenesen sem járul hozzá az áthelyezéshez.

Ennek figyelembevételével

- a mentőszolgálat elvárásának megfelelően biztosítani kell a szünetmentes telefonos szolgálat megvalósítását az épület átépítése során

- gondoskodni kell a mentőállomás olyan módon való megvalósításáról, hogy a mentőszolgálat zavartalan működése a jelenlegi helyen legyen biztosítva az átépítési munkák alatt is

- kerüljön sor a fogorvosi rendelő szakmailag megfelelő helyiségének kiépítésére a Jegenye sor 8. szám alatt, de az áttelepítésre csak a mentőszolgálat épület átépítésének megvalósulása estén kerülhet sor.

Határidő: azonnal

Felelős: Novák Ferenc polgármester

Operatív felelős: Gaál Krisztina személyzeti-és önkormányzati referens – 1-3 pontok

vonatkozásában

Tóthné Őri Ibolya városfejlesztési osztályvezető – 4. pont

vonatkozásában

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

**Kivonat:** A Zalakaros Város Önkormányzata Képviselőtestülete 2019. március 13-án megtartott ülésének jegyzőkönyvéből.

**Képviselőtestület 97/2019. (III.13.) számú határozata:**

1./ Zalakaros Város Önkormányzat Képviselőtestülete Dr. Tarnai Zsuzsanna háziorvosnak a - 2019. január 2-án benyújtott - zalakarosi háziorvosi körzet ellátására vonatkozó feladat-ellátási szerződésének felmondása és az általa tett nyilatkozat alapján feltétlenül fontosnak tekinti a zavartalan háziorvosi ellátás biztosítását.

2./ Zalakaros Város Önkormányzat Képviselőtestülete az 1. pontban meghatározott cél érdekében ismételten felkéri a polgármestert, hogy folytasson tárgyalásokat a megüresedő háziorvosi praxis betöltése érdekében.

3./ Zalakaros Város Önkormányzat Képviselőtestülete felkéri a polgármestert, hogy - figyelemmel Dr. Tarnai Zsuzsanna háziorvos azon nyilatkozatára, hogy ő nem kívánja a praxisjogot értékesíteni és lemond arról az önkormányzat javára – a jelenlegi háziorvossal állapodjon meg arról, hogy amennyiben az önkormányzat talál olyan orvost, aki a praxisjogot tovább kívánja folytatni, annak részére ellenérték nélkül értékesíti és az erre vonatkozó előszerződést megköti. Az új háziorvos praxis átvételének legkorábbi időpontja 2019. július 3. lehet.

4./ Zalakaros Város Önkormányzat Képviselőtestülete megerősíti korábbi határozatait, hogy kerüljön a háziorvosi szolgálat átköltöztetésre a jelenlegi háziorvosi ügyelet mellé a Zalakaros, Jegenye sor 8. szám alá.

Határidő: azonnal

Felelős: Novák Ferenc polgármester

Operatív felelős: Gaál Krisztina személyzeti-és önkormányzati referens – 1-3 pontok

vonatkozásában

Tóthné Őri Ibolya városfejlesztési osztályvezető – 4. pont

vonatkozásában

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2019. április 10.

Szabóné dr. Csányi Marianna

Jegyző

1. [↑](#footnote-ref-1)